NaiveNeuron/SloPal huggingface dataset:
Nicholsonová, Lucia, podpredsedníčka NR SR (2016-05-17):
Aha, dobre. Tak vás poprosím, keby ste mi vrátili čas. Ďakujem pekne. Pán poslanec Číž, keď už hovoríte o tej organizovanej skupine, dúfam, že aspoň vznikla v zmysle rokovacieho poriadku, lebo to by ste neprežili, keby nie. Ďalej, chcem vám iba povedať, detský domov PETO, nie PEŤO. Ak ste takto čítali aj tie závery z tej kontroly, z ministerstva práce, tak potom sa nečudujem, že ste prišli s takými nezmyselnými závermi. Netreba čítať len ten záver, treba čítať krok po kroku, k čomu všetkému sa dopracovala tá kontrola, ak by ste tak urobili, tak zistíte, že tá kontrola poukázala na to, že nie všetky deti do šesť rokov boli umiestnené v profesionálnych rodinách, tak ako to káže zákon o sociálnoprávnej ochrane detí a mládeže. Odporúčam vám pozrieť si celú tú správu, pán poslanec. Pán poslanec Pčolinský, myslím, že došlo k nedorozumeniu, pretože ja som nehovorila o segregácii ako takej. Ak hovoríme o segregácii ako takej na školách, na zmiešaných územiach, tak ja s vami v mnohom súhlasím, aj s tým, čo hovoril Martin Poliačik, pretože to, že školy nie sú schopné nesegregovať, to je len dôsledok niečoho, ale tá príčina je celkom niekde inde. A my sme mali prípady škôl, ktoré sa snažili nesegregovať, a potom sa stalo to, že zo školy, ktorá bola zmiešaná, nakoniec vznikla čisto rómska škola, lebo potom všetky deti z majoritnej časti obyvateľstva jednoducho rodičia premiestnili. Ale ja som vyslovene hovorila o nesprávnom zaraďovaní detí z rómskych osád do špeciálnych škôl bez toho, aby boli schopné zaradiť sa do normálnych tried. To sú dve odlišné veci. Aj keď ten záver v zmysle tej segregácie je väčšinou ten istý. A, pán poslanec Suchánek, áno, viem o tomto probléme, ja dokonca viem o jednej škole, asi vám to poviem mimo tej faktickej, lebo to už nestihnem.
Bugár, Béla, podpredseda NR SR (2018-05-24):
Na vystúpenie pani podpredsedníčky s faktickými traja. Pán poslanec Paška.
P. Pavlis, poslanec: (2007-03-28):
Ďalej budeme hlasovať o bode č. 9.
Laššáková, Jana, podpredsedníčka NR SR (2013-05-17):
Nech sa páči, pán poslanec Huba.
Šefčík, Marek, poslanec NR SR (2023-03-17):
Ďakujem pekne za slovo. Vážení kolegovia, aj keď mám len päť minút a potom by sme mali hlasovať, dúfam, že to stihnem, čo chcem povedať. Ja už som raz v rozprave v písomnej bol, ale pán exminister ma vyzval, aby som sa k niektorým veciam vyjadril. A ja chcem byť verný pravde a keby som toto nepovedal, čo teraz poviem o chvíľu v rozprave, tak kolegovia učitelia, niektorí, by mi to, by mi to otĺkli o hlavu, že som sa neozval a že som nepovedal fakty. Pretože ja som z tých osemnástich rokov, ktoré som učil, skutočne pätnásť rokov učil na cirkevných školách, štrnásť rokov na jednej, potom rok na druhej a viem, ako to tam chodí. Boli tu povedané nejaké fakty, ale ja som sa v svojej rozprave pred tým aj tomu venoval, o čom budem hovoriť teraz, ale len tak okrajovo. A teraz to poviem úplne natvrdo, ako, ako to je a čo s tým. Ja na úvod poviem ešte, že nie som podpísaný ako predkladateľ tohto zákona, ako spolupredkladateľ, a to práve kvôli tomu, že môžu nastať takéto problémy v súvislosti s prijatím toho zákona. Vysvetlím v čom. Napriek tomu sme v prvom čítaní a v prvom čítaní sa podporuje idea zákona. A ideu zákona, navýšenie, počet, počtu hodín telesnej výchovy ja podporujem a z toho, čo som si mohol vypočuť v pléne, celú rozpravu včera a dnes, tu asi nie je človek, ktorý by povedal, že hodín telesnej výchovy na školách máme dosť. Sme v tomto na chvoste v rámci Európskej únie určite. Počet hodín, dve hodiny, prví niekde sú, myslím, Maďari, Nóri a ďalšie krajiny, ktoré majú päť hodín telesnej výchovy na základných školách do týždňa. Takú majú dotáciu. Takže teraz k tomu, čo som chcel povedať, k čomu som sa chcel hlavne dostať. Disponibilné hodiny. Ešte raz zopakujem, že ja ako učiteľ som sa potešil, keď prebehla reforma školstva a dostali školy disponibilné hodiny. Ja hovorím doteraz, že tých disponibilných hodín je veľmi málo, že školy by mali mať väčšiu voľnosť, ako sa profilovať, mali by mať väčšiu voľnosť aj kvôli tomu, že máme nedostatok kvalifikovaných učiteľov na rôzne predmety. (Krátka pauza, rečník sa na chvíľu odmlčal. Zaznievanie gongu.) Že máme nedostatok... Prosím vás, kolegovia, neprerušujte ma. Poviem to aj pre záznam. Niektorí tu vykrikujú: „Poďme hlasovať!“ Neboli tu včera na rozprave, nevidel som ich tu dnes. Teraz prišli, chodia tu iba na hlasovania a tí, ktorí sa chcú v rozprave vyjadriť, tak potom im tu vykrikujú, poďme hlasovať. Viete čo?! Choďte do kelu, smeráci! Choďte do kelu! Nesedíte tu... (Reakcie z pléna.)
Maďarič, Marek, poslanec NR SR (2011-03-23):
Ďakujem. Pán poslanec Štefanec, keby ste hlasovali za Lisabonskú zmluvu, vtedy by som vašu starosť o jej implementáciu bral vážne, takže vyčítajte samému sebe niečo. Pán poslanec Poliačik, strážny pes, váš strážny pes rovná sa RTVS aj s príbuznými koaličných poslancov v Rade RTVS aj s človekom blízkym pánovi predsedovi parlamentu vo výkone STV pánom Ondrom, aj nakoniec takými príspevkami spravodajstva STV, kde opozícia nemá žiadny priestor a kde si vymieňajú komplimenty na svoju vynikajúcu prácu pán minister kultúry s pani premiérkou. A čo sa týka vášho názoru pani poslankyňa Kiššová, je to aj čiastočne vec názoru. Ja sa staviam skôr k tým, dá sa povedať všetkým európskym štátom, ktoré nevylučujú žiadnu určitú skupinu fyzických osôb z práva na odpoveď a staviam sa na stranu tých, ako je Nemecko, Rakúsko, kde práve pri politikoch sa zdôrazňuje to právo a jeho význam v tom zmysle, že sú to kritizovanejšie osoby ako akékoľvek iné. A naozaj je to čo vy mienite obmedziť, ja vyslovujem podozrenie, že je to v rozpore s Ústavou Slovenskej republiky. Ďakujem.
Hlina, Alojz, poslanec NR SR (2014-11-08):
Ďakujem veľmi pekne. Na kolegu pána Viskupiča zareagujem tak, pán kolega, neriešte to, hej, to nechajte na nich, nech to oni riešia, to je ich problém, nie náš problém. (Reakcia z pléna.) No ale, viete, sekundárne je v tom cítiť určitú až obavu z toho, čo by bolo, keby sa to podarilo, viete, rezignáciu. Nechajte to na nich, nech si to riešia oni, to je ich problém, nech si to oni vyriešia, je na to čas. Pán kolega Poliačik, ja si to tiež vizualizujem. Si predstavte tou špičkovou angličtinou á la pán Jahnátek, ako proste transatlanticky ide cez Skype nitrianska firma, Belize, trebárs Košice, Mestský park. A proste sa to nejakým spôsobom synchronizuje. Tiež si to snažím sa predstaviť, ako to asi môže fungovať. A, pán kolega Bublavý, ja vám verím, že robíte, ale niekto vám zatiahol ručnú brzdu. A teraz som zvedavý, čo vy s tým urobíte. Čo je moc, to je veľa, hej, a to, myslím, kolega Lipšic hovoril, môžete ísť a urvať niečo na cétečku je perfídne. Na to existujú aj korenistejšie výrazy. Viete, ja viem o chuti a vôli, že treba kúpiť nejakú ónyxovú vaňu, alebo ja viem, že je kde dať tie peniaze, však sú tie výstavy niekde v Moskve, v prepychu, ja viem, že je to kde minúť, ja viem, že to nie je tak, že to nemajú kde dávať, že im to trčí z okna. Ale, preboha, má to byť na tom cétečku? Biedak chce ísť na cétečko, nespí deň, noc, lebo nájdu niečo, nenájdu niečo, necháte ho dva týždne, tri týždne bez toho? Ja som na kolonoskopiu čakal polroka, prosím vás. Toto je vaše zdravotníctvo? A kde sú tie peniaze, prosím vás? Za tie peniaze, čo do toho dávate, by tú kolonoskopiu mali dvakrát do dňa, prosím vás.
Paška, Pavol, predseda NR SR (2014-09-18):
Faktická poznámka, dvaja páni poslanci, končím možnosť sa prihlásiť. Pán poslanec ja, som nechcel reagovať, samozrejme, lebo ste hovorili ku všetkému, ale keď vám to ušlo, tak je zákon v druhom čítaní, je to zákon, ktorý sa musel v zmysle lehôt dostať do Národnej rady ešte hlboko niekedy pred letom, takže buďte aspoň natoľko korektný a nedávajte do súvislosti veci, ktoré súvis nemajú. Pán poslanec Brocka.
Šeliga, Juraj, podpredseda NR SR (2020-04-03):
Ďakujem. Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Pýtam sa, či sa hlási niekto do rozpravy. Nikto, ďakujem. Uzatváram možnosť prihlásiť sa a vyhlasujem rozpravu za skončenú. Pristúpime teda k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Kuriak, Milan, poslanec NR SR (2023-05-17):
Ďakujem za slovo. Môžete si myslieť, čo chcete, ale ja s tým, čo zaznelo v rozprave, súhlasím. Áno, toto, toto sa, bohužiaľ, na Slovensku deje. Toto je realita, toto je realita tejto modernej pokrokovej doby a my naozaj musíme s tým niečo robiť a musíme tomu všetkými možnými spôsobmi zabrániť. Mňa ako otca väčšej rodiny a ešte troch neplnoletých detí veľmi mrzí a budem robiť všetko preto naďalej, aby, aby sa týmto ohavnostiam a zvrátenostiam zabránilo. Naozaj, nikto nemá právo svoje mylné predstavy a hodnoty pretláčať nám väčšine, majorite ľudí na Slovensku, ktorí, ktorí si ešte stále ctíme normálne a slušné hodnoty. Tak ako tu zaznelo, nikto sa ľuďom s inými názormi a inými hodnotami nemieša do ich života, majú právo si žiť tú svoju inakosť, nikto im nevstupuje do ich súkromia. Dlhé roky to takto fungovalo. Však nie iba v poslednej dobe vieme o tom, že sú homosexuáli, že sú transsexuáli, že sú lesbičky a že sú nejak, ja neviem, rôzne iné inakosti a orientácie. Roky si títo ľudia spokojne žili a teraz títo progresívni liberáli v poslednej dobe sú ako utrhnutí z reťaze. Ako toto už je, toto už je doslova šialenstvo, čo oni robia a naozaj, keď som zisťoval u niektorých učiteľov, sú vybrané školy, čo ma zarazilo. Sú vybrané školy dokonca ešte aj na Orave, ktoré tieto ohavnosti, ohavnosti do škôl dostali. Ja sa čudujem aj jednej riaditeľke, jednej riaditeľke na Orave, že ona musela nejak súhlasiť ako riaditeľka. Nie som odborník na školstvo, ale musela dať... (Prerušenie vystúpenia časomerom.)
Paška Pavol, predseda NR SR (2012-08-02):
Ale o tom nemusíme hlasovať, keď si tam petičný výbor pri vstupe do Národnej rady alebo ktokoľvek, kto má záujem sa s vami stretnúť alebo diskutovať, alebo o niečo vás požiadať, nemáme mu, ako v tom zabrániť. Takže o čom chcete hlasovať?
Vaľová, Jana, poslankyňa NR SR (2016-07-07):
A pán predseda Fico nikdy nezneužil rokovací poriadok a nikdy neurobil z dôvodu toho, že SMER si naozaj ctí parlament. Ak rozprávame o tom, či poslanec má hlasovať, alebo nemá hlasovať, alebo má byť prítomný na schôdzi, alebo nemá, veď práve vaši kolegovia potom žiadajú, aby každý poslanec mal slobodnú vôľu a slobodný prejav. A v tomto prípade takisto každý poslanec môže mať slobodnú vôľu a prejav. A prosím vás pekne, dodržiavajte rokovací poriadok. Ste podpredsedníčka. Ako podpredsedníčka sa máte správať tak, ako vám ukladá zákon a ústava.
Gál, Gábor, minister spravodlivosti SR (2019-09-12):
Ďakujem pekne. Vážený pán predsedajúci, vážené panie poslankyne, vážení páni poslanci, z poverenia vlády Slovenskej republiky mi dovoľte na dnešnom rokovaní odôvodniť informáciu o vydaných aproximačných nariadeniach vlády Slovenskej republiky v I. polroku 2019 a o zámere prijímania aproximačných nariadení vlády Slovenskej republiky v II. polroku 2019. Informácia sa predkladá na rokovanie Národnej rady Slovenskej republiky na základe zákona, § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo vydaných celkom 11 aproximačných nariadení vlády Slovenskej republiky, ktoré sú uvedené v prílohe č. 1 v prerokovanej informácii. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v II. polroku 2019. Celkom ide o päť aproximačných nariadení vlády Slovenskej republiky. Vzhľadom na legislatívnu aktivitu inštitúcií v Európskej únii sa dá predpokladať, že bude nutné prijať aj ďalšie nepredvídané aproximačné nariadenia vlády Slovenskej republiky aj nad rámec týchto päť, čiže nad rámec tohto zámeru. Vážené pani poslankyne, vážení páni poslanci, odporúčam, aby Národná rada informáciu o aproximačných nariadeniach vlády Slovenskej republiky za I. polrok 2019 a o zámere prijímania aproximačných nariadení vlády Slovenskej republiky na II. polrok vzala na vedomie. Ďakujem pekne.
Hraško, Igor, poslanec NR SR (2015-02-18):
Ďakujem za slovo. Pán Petrák, opäť odpútavate pozornosť od podstaty problému. My tuná rokujeme už od 12.00 hod. o vyvodení politickej zodpovednosti, politickej zodpovednosti ministra, ktorý v jednu chvíľu podá žalobu na štát alebo teda na firmu, ktorú má v právomoci štát, na Fond národného majetku, a o pár dní už je nominantom a o nejaký mesiačik sa stane jej súčasťou. Toto je podstata problému, to je tá prvá. A potom, že sa tendenčne pridelila nejaká dotácia práve za ministrovania alebo teda za účasti pána Pavlisa, konkrétne jednej firme, ktorá nedodržala podmienky, na základe ktorých tú pomoc alebo teda tú finančnú dotáciu dostala. Pán Petrák, Duslo Šaľa je len jedna z mnohých ďalších podobných káuz pridelenia financií práve určitým vami potrebným firmám a hlavne blízkym SMER-u. Vy ste hovorili aj o morálnosti vyjadrenia niektorých kolegov, vy, smerák, a smeráci, ktorí práve svojimi nastrčenými nominantmi dokážete tendenčne pozmeniť, upraviť, zmeniť určité procesy. Boli sme toho svedkom nedávno. Bývalý predseda parlamentu dal odstrániť zo steny parlamentu nápis 1% za vyše 300 eur. Dalo sa to spraviť aj za 50, 70, pokiaľ sme dostali ponuky na odstránenie takejto veci. A dal to pozmeniť len preto, aby sa prekvalifikoval priestupok na trestný čin, na základe ktorého bol následne pri tendenčne narafičenom rozhodnutí vzatý človek do útekovej väzby. Ten tam potom, samozrejme, držal hladovku a nevedel sa domôcť svojich práv. Toto je ten váš systém? Toto je ten váš systém pozmeňovania skutočnosti, ktorá je?
Blaha, Ľuboš, poslanec NR SR (2014-10-30):
Ďakujem pekne. Dovoľte iba pripomenúť členom európskeho výboru, že o 12.00 h máme v našej miestnosti 149 schôdzu výboru. Ďakujem.
Adamčík, Eduard, poslanec NR SR (2017-09-05):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predseda, hlasovať. Ďakujem.
Krištúfková, Petra, poslankyňa NR SR (2021-11-24):
Pán predsedajúci, dajte, prosím, hlasovať o návrhu uznesenia v znení, ako je uvedené v materiáli k tlači 735, a to, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou o sídle medzi vládou Slovenskej republiky a Európskym orgánom práce, aby rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Ďakujem.
Kaščáková, Renáta, poslankyňa NR SR (2018-09-14):
Veľmi krátka poznámka. Pani kolegyňa Milanová sa veľmi správne dotkla asi takej podstaty, ktorá na tomto zákone trošku ruší aj mňa, že už máme určité inštitúty financovania takýchto aktivít a namiesto toho, aby sme ich nejakým spôsobom zreorganizovali alebo zefektívnili tak vytvárame niečo nové. Ale dotknem sa toho aj vo svojom príspevku v rozprave, takže poviem o tom niečo viac za chvíľku.
Laurenčík, Milan, podpredseda NR SR (2021-02-25):
Aj pán poslanec Jozef Pročko má faktickú poznámku, nech sa páči.
Pellegrini, Peter, podpredseda NR SR (2020-03-25):
Pán poslanec Dostál s reakciou na faktické poznámky.
Blaha, Ľuboš, podpredseda NR SR (2024-02-08):
Ďakujem pekne, pán predseda vlády. Pani poslankyňa Plevíková má doplňujúcu otázku? Pokiaľ nie, tak máme totožnú otázku od pána poslanca Mažgúta. Pokiaľ chcete, pán poslanec Mažgút, máte možnosť položiť doplňujúcu otázku v prípade pána Šimečku staršieho. Pokiaľ nie, pani Plevíková má túto istú možnosť, lebo položila totožnú otázku. Pokiaľ nie, pán Mikulec tu ďalej nie je prítomný, takže prepadáva aj jeho otázka. Ideme ďalej na pani Zuzanu Matejičkovú, pani poslankyňu. Má totožnú otázku, aká bola. Pokiaľ by chcela, môže mať teraz doplňujúcu otázku. Pokiaľ nie, ideme ďalej na pána poslanca Ivana Hazuchu, ktorý sa pýtal na pána Ódora. Rovnako totožná otázka. Máte záujem o doplňujúcu otázku? Pokiaľ nie, budem teraz hovoriť, platí to o ďalších poslancoch pána poslanca Lukšu, pána poslanca Mažgúta, pána poslanca Ježíka, pána poslanca Kéryho, pána poslanca Šucu. A teraz pán poslanec Pročko, ktorý mál inú otázku. Nie je prítomný, výborne. Tak toto je naša opozícia. Teraz poprosím, predsa len je tu záujem o doplňujúcu otázku od pána poslanca Mažgúta. Takže nech sa páči, máte na to právo, mali otázku. Páči sa. Prosím, zapnite pána poslanca Mažgúta.
Hrnčiar, Andrej, podpredseda NR SR (2017-06-20):
Ďakujem. Ešte na úplný záver, pán generálny prokurátor, keď ste hovorili, že tu sa obviní, súdi a chýba výkon trestu, tak vám garantujem, že niekedy to je za trest tu sedieť. Prajem vám príjemný zvyšok večera. Zajtra budeme o 9.00 hod. ráno pokračovať správou špeciálneho prokurátora o činnosti Úradu špeciálnej prokuratúry. (Prerušenie rokovania o 19.52 hodine.)
Lipšic, Daniel, poslanec NR SR (2014-03-25):
Či len opoziční nemôžu? Koaliční môžu? A teraz k pani poslankyni Žitňanskej.
Laurenčík, Milan, podpredseda NR SR (2021-09-28):
Pýtam sa teda...
Šeliga, Juraj, poslanec NR SR (2023-06-28):
Ďakujem. Pán podpredseda, dajte hlasovať o tom, že pristúpime k tretiemu čítaniu ihneď.
B. Bugár, podpredseda NR SR: (2004-11-02):
O ospravedlnenie svojej neúčasti na dnešnom rokovaní 32. schôdze Národnej rady Slovenskej republiky písomne požiadali poslanci: Miroslav Abelovský, Vladimír Ďaďo, Bohumil Hanzel, Ivan Hopta, Jozef Hurban a Ivan Kiňo. Panie poslankyne, páni poslanci, budeme pokračovať v prerušenej rozprave o správe o plnení úloh a súčasnom stave športu v Slovenskej republike a o pripravovaných opatreniach na skvalitnenie a sprehľadnenie finančných tokov a legislatívnych aktivít na zlepšenie podmienok pre mládežnícky, regionálny a vrcholový šport a šport pre všetkých (tlač 904). Prosím ministra školstva pána Martina Fronca. Ešte predtým, ako by som dal slovo pánovi ministrovi, dávam slovo podpredsedovi Národnej rady Slovenskej republiky Viliamovi Veteškovi. Pán podpredseda, nech sa páči, máte slovo.
P. Paška, predseda NR SR: (2009-06-18):
(Hlasovanie.) 140 prítomných, 121 bolo za, 1 proti, 16 sa zdržali, 2 nehlasovali. Návrh sme pridelili výborom a schválili lehotu na prerokovanie. Pán predseda výboru pre verejnú správu a regionálny rozvoj a pán podpredseda Národnej rady Tibor Cabaj uvedie v druhom čítaní hlasovanie o vládnom návrhu zákona, ktorým sa mení zákon Národnej rady č. 10 o kontrole v štátnej správe. (Hlasovanie o v ládnom návrhu zákona, ktorým sa mení zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.) Je to tlač 1017.
Valocký, Jozef, poslanec NR SR (2012-10-16):
Dobre, pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2016-02-11):
Vážené panie poslankyne, vážení páni poslanci, otváram rokovanie 61. schôdze Národnej rady Slovenskej republiky, ktorú som zvolal podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 35 opozičných poslancov Národnej rady Slovenskej republiky. Prosím vás teraz, aby sme sa prezentovali a zistili, či sme schopní sa uznášať. (Prezentácia.) Prítomných 67 poslancov. Konštatujem, že Národná rada nie je uznášaniaschopná. Len pre informáciu vás chcem informovať, že vzhľadom na to, že sú ospravedlnení len dvaja poslanci, a to pani poslankyňa Horváthová a pán poslanec Martvoň, poslanecký klub strany SMER – sociálna demokracia poskytol opozícii desať hlasov, keďže opozícia ich má 67. Ale ani hlasmi opozície neboli sme schopní uznášaniaschopnosť dosiahnuť, preto vyhlasujem 30-minútovú prestávku v zmysle § 23 (Potlesk.) a budeme pokračovať v rokovaní o 10.35 hodine, keď budete mať opäť k dispozícii desať hlasov poslancov strany SMER – sociálna demokracia. Keďže je to vaša priorita, máte byť všetci v práci. Ďakujem pekne. (Tridsaťminútová prestávka.) (Po prestávke.)
Jurinová, Erika, podpredsedníčka NR SR (2013-10-30):
Ďakujem pekne. Má záujem vyjadriť sa k rozprave pán spravodajca? Nemá. Prerušujem rokovanie o tomto bode programu. Vzhľadom na to, že je 15. hodina, mali by sme pokračovať v hlasovaní, vyhlasujem krátku prestávku do hlasovania. (Prestávka.) (Po prestávke.)
Sulík, Richard, predseda NR SR (2010-12-01):
Prosím, hlasujte teraz o pozmeňujúcom návrhu pána poslanca Mateja. (Hlasovanie.) Prítomných 147 poslancov, hlasovalo 140 za, 0 proti, 7 sa zdržali. Pozmeňujúci návrh pána poslanca Mateja sme schválili.
D. Čaplovič, poslanec: (2003-11-06):
V bode 1 sťahujem ustanovenie písmena b). Ďalej sťahujem bod 2 a bod 4, ktoré sú riešené v spoločnom pozmeňujúcom návrhu s pani poslankyňou Brestenskou. A napokon k bodu 5 môjho návrhu, vzhľadom na to, že pán minister konštatoval, že tento návrh o spoplatnení externého štúdia na vysokých školách ide nad rámec novely, podávam námietku a žiadam, aby podľa § 94 ods. 3 rokovacieho poriadku Národná rada Slovenskej republiky rozhodla, že sa o mojom návrhu bude hlasovať. Môj návrh smeruje k odstráneniu protiústavného stavu, to, že súčasný zákon o vysokých školách zakazuje vysokým školám poskytovať vzdelanie za úhradu, čo je v rozpore s článkom 42 ods. 3 Ústavy Slovenskej republiky. Ďakujem. (Potlesk.)
M. Číž, podpredseda NR SR: (2010-01-20):
Slovo má pán poslanec Urbáni.
P. Paška, predseda NR SR: (2009-04-29):
(Hlasovanie.) 131 prítomných, 53 za, 13 proti, 62 sa zdržalo, 3 nehlasovali. Ani tento návrh sme neschválili.
Žiak, Miroslav, poslanec NR SR (2020-09-29):
Chcem byť hlasom tých žien, pretože im nedávame dostatočný priestor vyjadriť sa k sebe samým a nepočúvame ich argumenty s vážnosťou. Zdá sa, že vy ich nepočúvate, ale vôbec. Áno, pán Kuffa, hlavne aj vy. Pripadá mi to, ako keby ste všetci podporovatelia tohto návrhu boli slepí a hluchí. Za každú cenu si potrebujete presadiť tú svoju pravdu a nezaujímate sa o realitu a názor tých, o ktorých rozhodujete. Dokonca ani prieskumy, z ktorých vyplýva, že len 8 % populácie je za sprísnenie potratov, vám nič nehovoria. Dámy a páni, žijeme v 21. storočí, ale vy sa správate, ako keby sme žili v fiktívnom svete Gileád a mali právo okliešťovať práva, zasahovať do osobného priestoru a kontrolovať rozhodnutia žien. Vyzývam vás, aby ste aj vy konečne brali ženy ako rovnocenné bytosti, schopné robiť ťažké a často bolestivé, ale racionálne rozhodnutia. Žena, ktorá sa rozhodne pre potrať, robí to najlepšie rozhodnutie, ktoré v tom čase, za tých okolností vie urobiť. Verte mi, mal som možnosť byť pri ženách, ktoré tento zákrok podstúpili. A nie, nie je to ľahké rozhodnutie. Nie len pre ňu, ale aj pre jej partnera. Žiaľ, na takéto život ovplyvňujúce rozhodnutie existuje mnoho pádnych argumentov, ktoré tu viackrát odzneli z úst mojej kolegyne Janky Cigánikovej. Tak ako ženy nevstupujú do mužského sveta rozhodovania zákonmi a reguláciami, tak ani my si nemôžme dovoliť vstúpiť do jej, do jednej z najcennejších práv, ktoré ako spoločnosť počas histórie sme si vybojovali, a teda do ľudskej slobody. Sme na prahu ekonomickej krízy, ktorej dosah nepoznáme, a môžme si zatiaľ vytvárať len nejaké domnienky. Sme hlboko v druhej vlne nebezpečnej pandémie, ktorá už na jar odhalila, že naša spoločnosť stojí na často neviditeľnej, neplatenej alebo slabo platenej práci žien. My však namiesto toho, aby sme sa zaujímali o to, v akých životných podmienkach a situáciách mnoho žien prežíva, pracuje, vychováva deti a stará sa o rodinu, ideme zasahovať do ich súkromného života a osobného priestoru. Avšak ponúkam pomocnú ruku, pani poslankyni Záborskej a taktiež poslancovi Kuffovi. Pretrvávajúca pandémia, otvorila nové problémy a niektorý z nich zvýraznila. V politickej aréne je dôležité mať sexi témy, ktoré rezonujú. V súvislosti s predkladaným zákonom evidujem istú vzdialenosť poslancov od reality, do ktorej sa každodenne zobúdzame, preto ponúkam témy pre vás, poslanci, ktoré si zaslúžia vyššiu pozornosť a záujem politikov, a to je násilie páchané na ženách. Kvalitná a včasná zdravotná starostlivosť, paliatívna starostlivosť, problematika znevýhodnených a zraniteľných osôb na trhu práce, bytová politika, spravodlivosť, podnikateľské prostredie a mnoho ďalších. Ja pevne verím, že si vyberiete konečne témy, ktoré pomôžu spoločnosti a nebudú spoločnosť rozdeľovať tak ako vaše návrhy doteraz. Ďakujem veľmi pekne za pozornosť.
Hattas, Marek, poslanec NR SR (2021-10-19):
Ďakujem za tú poznámku. V Českej republike je to vyriešené v celku jednoducho, a to znamená, že na tom, na tom volebnom lístku sú všetky tie kandidátne listiny a tá kandidátna listina je v takom poradí tam daná na tom lístku, ako je, ako je vyžrebovaná. To znamená, že je to žrebom. A potom na tej jednotlivej kandidátnej listine v tabuľke sú poslanci spravení podľa poradia, aké ho určí práve ten splnomocniteľ tej kandidátky. Takže oni to tam majú vcelku, vcelku férovo vyriešené a možnože stojí za to si z toho zobrať ponaučenie.
Grendel, Gábor, podpredseda NR SR (2023-03-17):
Otváram všeobecnú rozpravu, do ktorej sa nikto písomne neprihlásil. Pýtam sa, či sa chce niekto prihlásiť ústne do rozpravy. Konštatujem, že nie. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Tak isto nie. Prerušujem rokovanie o tomto bode programu. Ďalším bodom je prvé čítanie o návrhu poslancov Jozefa Lukáča, Miloša Svrčeka a Evy Hudecovej na vydanie zákona, ktorým sa mení a dopĺňa zákon č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona je uverejnený ako tlač 1449, návrh na jeho pridelenie na prerokovanie výborom je v rozhodnutí č. 1522. Dávam slovo pánovi poslancovi Jozefovi Lukáčovi, aby návrh zákona uviedol. (Rokovanie o návrhu poslancov Národnej rady Slovenskej republiky Jozefa Lukáča, Miloša Svrčeka a Evy Hudecovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1449.)
Laššáková, Jana, podpredsedníčka NR SR (2013-10-16):
Ďakujem pekne, pán minister. Zaujmite miesto určené pre navrhovateľov. Dávam slovo spoločnému spravodajcovi z výboru pre pôdohospodárstvo a životné prostredie poslancovi Róbertovi Pucimu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Radičová, Iveta, predsedníčka vlády SR (2011-03-31):
Dve minúty?
Bugár, Béla, podpredseda NR SR (2017-04-06):
Takže teraz otváram možnosť sa prihlásiť ústne do rozpravy. Dve poslankyne... (Reakcia z pléna.) Žiaden problém. Takže štyria. Končím možnosť sa prihlásiť ústne do rozpravy. Pani poslankyňa (reakcia z pléna), musíte tam mať kartu. (Reakcia z pléna.) Takže ak je všeobecný súhlas, pani poslankyňa posledná, šiesta. Končím možnosť sa prihlásiť ústne do rozpravy. (Reakcia z pléna.) Snáď sa nebudeme hádať, že či je prvá alebo posledná. Takže, pani poslankyňa Jurinová, máte slovo, potom pani poslankyňa Verešová, pán poslanec Matovič, Vašečka a pani poslankyňa Gaborčáková. Áno? Ďakujem pekne.
V. Veteška, podpredseda NR SR: (2006-12-05):
Nech sa páči, pán poslanec.
R. Kaliňák, podpredseda vlády a minister vnútra SR: (2009-02-05):
Ale opäť sme pri tom, a to je asi to, o čo vám ide, aby náhodou nad niektorými vecami sa nezaspalo, aby čírou náhodou to nebolo spôsobom, že ste vyvinuli okolo toho obrovské haló a nakoniec bola opäť pravda na našej strane. Verím, že k tomu táto otázka smeruje, aj vaša doplňujúca otázka bude presne o tom istom, pán poslanec. Nech sa páči.
Zelník, Štefan, poslanec NR SR (2017-12-21):
Ďakujem pekne za slovo. Pán kolega, mnohokrát hľadáme inšpiráciu v zahraničí a 13., 14. plat je bežný v zahraničí, volá sa to niečo ako dovolenkový plat a vianočný príspevok, ktorý je nie na dobrovoľnej báze, ale je automaticky vyplácaný. Neviem, prečo vy máte k tomu nejaké výhrady, keď teraz je ten návrh, že by to mohlo byť na dobrovoľnej báze, teda tí, čo na to majú, môžu takýto príspevok zamestnancovi vyplatiť. Je úžasné vás sledovať, aký máte interes o nízkopríjmové skupiny napríklad v Gelnici alebo v iných hladových dolinách, ale namietate to alebo ide vám na nervy, keď sa zvyšuje minimálna mzda. A ako chcete dosiahnuť to, aby teda ten zamestnanec, teda ten nízkopríjmový, dostal väčšiu mzdu? No jedine tým, že sa zvýši minimálna mzda. Keď sa v Nemecku zvyšovala minimálna mzda na 1 000 euro, nikto v Nemecku neprotestoval. Zaujímavé, vy taký ochranca tých najchudobnejších a najbiednejšie zarábajúcich máte k tomu výhrady. A k tým odvodom. Prosím vás pekne, veď tie odvody nie sú len do zdravotnej poisťovne. Sú aj do sociálnej, sú odvody aj daňové, sú odvody do nezamestnanosti. Čo tak si to vymeniť, že by takáto odvodová povinnosť bola nie na úkor zdravotníctva, ale na úkor Sociálnej poisťovne? Čo by ste na to povedali? Bolo by to systémové riešenie? Ja si myslím, že isto nie. Ďakujem.
Danko, Andrej, predseda NR SR (2016-05-19):
Ďakujem. Chce sa vyjadriť pani spravodajkyňa? (Reakcia spravodajkyne.) Ďakujem. Prerušujem rokovanie o týchto bodoch programu. Prosím vás, prerušujem rokovanie schôdze Národnej rady do 14.00 hodiny, kedy budeme pokračovať otázkami na ministrov. Ďakujem, prajem dobrú chuť. (Prerušenie rokovania o 12.02 hodine.) (Pokračovanie rokovania o 14.00 hodine.)
Šimko, Jozef, poslanec NR SR (2020-11-12):
Ďakujem pekne. Vážený pán predsedajúci, vážený pán minister, kolegyne, kolegovia, už to tu odznelo, že toto rokovanie, čo sa týka skráteného legislatívneho konania, nie je v súlade s § 89 zákona o rokovacom poriadku. Veľmi perfektne to rozobral pán Susko, ako aj pán Suja. Vážené kolegyne, kolegovia, ale v čom je tu problém? To si musí, musia si to občania Slovenskej republiky uvedomiť. Niekto to kúpil za 43,5 mil. eur antigénne testy. A nejaké, nejakou formou, antigénové testy, nejakou formou sa to musí, nejakou formou odpratať, pretože niekto má obrovský strach, že niekto nabudúce, nová vládna garnitúra, toho občana, ktorý toto zabezpečil od firmičky z Trnavy, bude ho brať na zodpovednosť. To znamená, zato sa nariaďujú celoštátne testovania, či je to v podstate prvé kolo, druhé kolo, a teraz sa uvažuje možnože aj o treťom kole alebo o individuálnych testovaniach, či to budú, ja neviem, reštaurácie, fitká alebo kostoly. Dámy a páni, tu je ten tretí problém. Pán kolega jednoznačne povedal, že neni tu dôvod na tieto testovania, neni tu dôvod na obrovskú krízu, pretože situácia je fakt taká, že klesáme, klesáme a je to obyčajná skutočne chrípka. Dneska nikto nepočíta ľudí, ktorí umierajú na iné choroby. Dneska, ak počujeme, jedine umierajú na koronu, na koronu, na koronu, ale pritom, ako aj pán Kotleba pred chvíľou povedal, denne umiera tridsať ľudí na rakovinu. A to nikoho nezaujíma. (Reakcia z pléna.) Prosím vás pekne, uvažujme nad jednou vecou. Pán Žiak, neskáčte mi do reči, ja som vám neskákal. Uvažujme nad jednou vecou, vážení páni... (Prerušenie vystúpenia predsedajúcim.)
Grečková, Lea, poslankyňa NR SR (2015-11-11):
Vážený pán predseda, kolegyne, kolegovia, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov a ktorým sa dopĺňa zákon č. 455/1991 Zb. o živnostenskom podnikaní v znení neskorších predpisov (tlač 1698), podáva Národnej rade Slovenskej republiky podľa príslušných paragrafov zákona o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením č. 1937 z 23. septembra 2015 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a Výboru Národnej rady Slovenskej republiky pre verejnú správu a regionálny rozvoj. Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 686 z 3. novembra 2015, výbor pre hospodárske záležitosti uznesením č. 486 z 5. novembra 2015 a Výbor Národnej rady Slovenskej republiky pre verejnú správu a regionálny rozvoj uznesením č. 261 z 3. novembra 2015. Z uznesení výborov Národnej rady Slovenskej republiky pod bodom III tejto správy vyplýva 11 pozmeňujúcich a doplňujúcich návrhov. Gestorský výbor odporúča hlasovať o všetkých bodoch spoločnej správy spoločne s odporúčaním schváliť ich. Zároveň gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy odporúča Národnej rade Slovenskej republiky predmetný vládny návrh zákona schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením č. 516 z 10. novembra 2015. Týmto uznesením ma výbor zároveň poveril ako spoločnú spravodajkyňu predložiť na schôdzi Národnej rady návrhy podľa príslušných paragrafov rokovacieho poriadku. Pán predseda, skončila som, otvorte, prosím, rozpravu.
Mičovský, Ján, poslanec NR SR (2014-11-08):
Ďakujem za slovo. Povedal si veľa vecí, ktoré stoja za to, aby sa zapamätali alebo minimálne sa nad nimi ľudia zamysleli, ale jednu vec z nich si vyberám, ktorú považujem za kľúčovú a ktorá s témou súvisí viac ako úzko. A to je tebou spomínaná hmotná zodpovednosť za rozhodnutia. Nekričím a nebažím po tom, že každé zlé rozhodnutie musí byť hneď spojené s hmotnou zodpovednosťou, lebo určite aj v politickom živote, aj v riadení zložitých firiem patrí na miesto riadiaceho stola aj isté riziko, človek môže mať dobrý úmysel. A nemusí to dopadnúť vždy dobre, ale keď sa zjavne preukáže u ľudí, ktorí hospodária a riadia, že nehospodária a doriadia firmu, ktorú zastrešujú, v tomto prípade si myslím, že hmotná zodpovednosť do dôsledkov má byť spojená práve s naším protikorupčným snažením. A už viackrát som sa musel usmiať nad tým, keď niekto povedal, že v prípade ak by sme zaviedli hmotnú zodpovednosť pri vysokých funkciách, kde sa menuje štátom, ministrom nejaký generálny riaditeľ, tak že by nikto takú funkciu nezobral, som presvedčený, že opak je pravdou, ľudia, ktorí chcú robiť fér, by považovali takýto zákon za svoju ochranu, pretože by vedeli, že nikto ich nemôže nútiť do rozhodnutí, ktoré by boli politické, ktoré by boli rozhodnutia, ktoré majú spôsobiť nejakú zlú vec v prospech niekoho iného, naopak, povedali by: „Nie, nemôžem to urobiť, pretože by som to musel platiť ja a ak by som to nestihol do konca života, tak by to ešte zdedili moje deti ako môj záväzok.“ Takže takýto zákon, keď hovoríme o boji s korupciou, je viac ako aktuálny, spomenuli sme tu už dnes aj včera veľa zákonov, ale tento by mal byť uvedený na prvom mieste.
Laššáková, Jana, podpredsedníčka NR SR (2013-06-18):
S reakciou pán poslanec Gál. Nech sa páči.
Laššáková, Jana, podpredsedníčka NR SR (2012-06-20):
Pani poslankyňa Nachtmannová.
Laššáková, Jana, podpredsedníčka NR SR (2014-02-11):
Pán poslanec Kuffa, nech sa páči, máte slovo.
Kaník, Ľudovít, poslanec NR SR (2014-07-09):
Ďakujem môjmu spolupredkladateľovi Vilovi Novotnému za vyčerpávajúce informovanie a obnovenie vlastne toho, o čom sa tu bude debatovať. Ja by som stručne len tri veci asi tak podčiarkol. Jedna je, že naozaj opakovane sa snažíme odstrániť problémy, ktoré tu sú, až to dospelo do stavu, kedy sme došli k zhode s vládnym splnomocnencom. Zdôrazňujem, s vládnym splnomocnencom. To znamená, už táto, tento samotný fakt hovorí o tom, že to nie je nejaký ideologicky podmienený zákon, opozičný, ale že tu je hľadanie objektívnych riešení a nachádzanie týchto objektívnych riešení objektívnych problémov. Druhá vec je, že situácia sa každým dňom zhoršuje, každým dňom sa zhoršuje v tejto oblasti. Dennodenne už pomaly sa dozvedáme o ďalších kriminálnych činoch, ktoré vyplývajú zo zlej sociálnej situácie, a k dlhoročnej beztrestnosti pri malých priestupkoch, ktoré prerastajú potom do pocitu beztrestnosti aj pri väčších priestupkoch a zločinoch. A ďalšia vec, že pracujúce rodiny treba podporiť a tento zákon alebo tieto zákony práve vytvárajú situáciu, kedy tieto rodiny budú podporené štátom viac, a to je správne, to je určite správny sociálny prístup, aby sme podporili tých, ktorí pracujú a ktorí pracovať chcú. Viac potom poviem v záverečnom slove, ale toto som chcel zvýrazniť aspoň takýmto krátkym spôsobom. Ďakujem.
Glenda, Tibor, poslanec NR SR (2014-09-23):
Pán predseda, keďže sme schválili body 3, 20 a 32 spoločnej správy výborov, z pozmeňujúcich návrhov podaných poslancom Hlinom môžeme hlasovať len o návrhu v čl. II bodu 9. Pán predseda, dajte o ňom hlasovať.
V. Veteška, podpredseda NR SR: (2004-03-17):
K. Fajnor, poslanec: Ďakujem pekne, pán predsedajúci. Vážené kolegyne, kolegovia, množstvo zákonov, ich novely, novely noviel, ktoré vláda Slovenskej republiky alebo poslanci predkladajú na rokovanie Národnej rady, už dlhšie obdobie nie sú len nevyhnutnosťou, ktorou sa množstvo predkladaných zákonov zdôvodňuje v súvislosti s aproximáciou zákonov členských štátov. V prevažnej miere ide o nízku kvalitu predkladanej právnej normy, ale najmä o nerešpektovanie návrhov a podnetov, ktoré k príslušným zákonom podávajú spravidla opoziční poslanci. Návrh skupiny poslancov Národnej rady, ktorým sa dopĺňa zákon č. 380/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niekoľkých zákonov v znení neskorších predpisov a o zmene a doplnení niektorých zákonov je typickým príkladom môjho predchádzajúceho konštatovania. Keby sa pri ostatnej novele predmetného zákona v znení zákona č. 430/2003 Z. z. zohľadnili niektoré návrhy opozičných poslancov, nemuseli by dnes poslanci Blanár, Fico a Federič tento návrh predkladať na rokovanie Národnej rady. Podstata predloženého návrhu zákona tkvie v tom, že ostatná novela predmetného zákona vytvorila priestor na neopodstatnené liberalizovanie stanovovania výšky poistného, ktoré viedlo k neúnosnému zvýšeniu cien poistného pre rok 2004. Dôvodová správa uvádza konkrétne príklady zvyšovania poistného v poisťovni Allianz - Slovenská poisťovňa v porovnaní s rokom 2002 o vyše 50 percent a s rokom 2003 o vyše 100 percent. Je veľkou chybou, že naša legislatíva preventívne nedokáže predvídať dopad väčšiny nových alebo novelizovaných zákonov na obyvateľstvo tým, že nezohľadňuje reálne príjmy obyvateľov Slovenskej republiky. Hromadné odhlasovanie motorových vozidiel z cestnej premávky, rozličné špekulácie, jazda bez štátnych poznávacích značiek nie sú v záujme spoločnosti, a preto je potrebné prijať aspoň niektoré opatrenia, ktoré zamedzia nežiaducim javom. Okrem už spomínaného odhlasovania motorových vozidiel je to riešenie neuspokojivého materiálno-technického vybavenia Hasičského a záchranného zboru a Rýchlej zdravotnej pomoci, ktoré zachraňujú životy poistencov na cestách. Na základe môjho krátkeho vystúpenia a na základe uvedených dôvodov, ktoré som spomenul, poslanecký klub vyjadruje podporu predmetnému návrhu zákona a bude zaň hlasovať, tak ako som uviedol. Ďakujem pekne za pozornosť.
Laurenčík, Milan, podpredseda NR SR (2021-04-30):
Faktickú poznámku má pripravenú aj pán poslanec Ľubomír Vážny, nech sa páči.
Jurinová, Erika, podpredsedníčka NR SR (2015-05-28):
Pán poslanec Duchoň.
Bugár, Béla, podpredseda NR SR (2018-02-01):
Pán poslanec Poliačik, spravodajca má právo na záver, samozrejme, povedať svoj názor k rozprave a to využíva.
Ďuriš Nicholsonová, Lucia, podpredsedníčka NR SR (2018-12-03):
Ďakujem pekne, pani poslankyňa. Tri faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Tomáš.
Grendel, Gábor, podpredseda NR SR (2022-05-03):
Pán poslanec Dušan Jarjabek.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 145, za 81, proti 44, zdržalo sa 20 poslancov. Skrátili sme lehoty, môžme pristúpiť k hlasovaniam.
Sárközy, Irén, poslankyňa NR SR (2017-05-09):
Ďakujem pekne. Chcem poďakovať pani kolegyni za podporu.
Laurenčík, Milan, podpredseda NR SR (2021-09-17):
Ďakujem. Na vaše vystúpenie evidujem jednu, pani poslankyňa Šofranko, faktickú alebo máte procedurálny návrh? Faktickú. Takže dve faktické poznámky. Ako prvá vystúpi pani poslankyňa Katarína Hatráková, kým sa pani Šofranko prepne do faktickej poznámky.
S. Becík, minister pôdohospodárstva SR: (2008-12-03):
Návrh zákona bol vypracovaný na základe plánu legislatívnych úloh vlády Slovenskej republiky na rok 2008. Cieľom návrhu zákona je spresniť niektoré pojmy v oblasti geodetických a kartografických činností, predovšetkým v súvislosti s transpozíciou smernice INSPIRE. Ďalej je predmetom návrhu zákona vytvorenie legislatívnych podmienok na poskytovanie geografických informácií prostredníctvom internetu. Spresnenie súčinnosti jednotlivých orgánov štátnej správy pri spravovaní základnej bázy údajov pre geografický informačný systém, ako i úprava sankcií pri porušení poriadku na úseku geodézie a katastra. Ďalšie zmeny a doplnenia návrhu zákona súvisia s implementáciou smernice  Európskeho  parlamentu  a   Rady Európy č. 2007/2 zo 14. marca roku 2007, ktorou sa zriaďuje infraštruktúra pre priestorové informácie v Európskom spoločenstve INSPIRE. Napriek tomu, že ministerstvo životného prostredia pripravuje nový zákon, ktorým transponuje túto smernicu, smernica sa významne dotýka aj činnosti rezortu geodézie, kartografie a katastra. Rezort je jedným z kľúčových účastníkov implementácie smernice, pretože garantuje referenčné geodetické systémy a údaje. Návrh novely zákona je v súlade s Ústavou Slovenskej republiky a s ostatnými všeobecne záväznými právnymi predpismi. Návrh novely zákona je v súlade s medzinárodnými zmluvami a inými medzinárodnými dokumentmi, ktorými je Slovenská republika viazaná. Vážený pán podpredseda Národnej rady, dámy poslankyne, páni poslanci, prosím o podporu uvedeného materiálu.
Bugár, Béla, podpredseda NR SR (2016-11-30):
Vážené panie poslankyne, poslanci, podľa schváleného programu a podľa tých zmien, čo sme včera odsúhlasili, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o ďalších zmenách. Vládny návrh zákona máte v tlači 245. Dávam slovo pánovi ministrovi zdravotníctva Tomášovi Druckerovi, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 245.)
Krajniak, Milan, poslanec NR SR (2018-02-07):
Páni poslanci SMER-u znovu pokračovali v tom, čomu podľa mňa ľudia nechcú, aby sme venovali svoj čas a energiu, osobným invektívam, osočovaniu. Ja si myslím, že máme hovoriť vecne. Obvinili ste ma, že neviem čítať s porozumením, lebo vraj tento váš návrh zákona neuľahčuje zamestnávanie cudzincov na Slovensku. Tak ja vám zacitujem z vašej dôvodovej správy čl. I § 12 písm. ai). A teraz posúďte, či čítam s porozumením: „V súvislosti s riešením nedostatku kvalifikovanej pracovnej sily v niektorých profesiách na slovenskom trhu práce sa preto navrhuje zjednodušenie podmienok pre zamestnávanie štátnych príslušníkov tretích krajín.“ Prečítal som to s porozumením? Rozumiete tomu rovnako ako ja? Že je to zjednodušenie podmienok pre zamestnávanie cudzincov? Lebo nemôžem si pomôcť, ja tomu rozumiem takto. Ešte raz zacitujem: „sa navrhuje zjednodušenie podmienok pre zamestnávanie štátnych príslušníkov tretích krajín“. Ja mám pocit, že to je zjednodušenie a uľahčovanie zamestnávania cudzincov na Slovensku. Ďakujem pekne.
V. Veteška, podpredseda NR SR: (2006-03-16):
Teraz budeme pokračovať v rokovaní v návrhom na vymenovanie viceguvernéra Národnej banky Slovenska. Vláda Slovenskej republiky podala návrh na vymenovanie viceguvernéra Národnej banky Slovenska , ktorý vám bol rozdaný ako tlač 1545. Z poverenia vlády návrh odôvodní podpredseda vlády a minister financií Slovenskej republiky Ivan Mikloš. Pán podpredseda, nech sa páči.
Blcháč, Ján, poslanec NR SR (2023-11-21):
Ďakujem za slovo. Vážený pán predsedajúci, kolegyne, kolegovia, pán kolega Jakab, vy ste sa vyjadrili vo svojej rozprave, že ste vstúpili do politiky, aby ste išli zachraňovať situáciu na Slovensku a klasickou opozičnou rétorikou ste si, samozrejme, kopli do vašich predchodcov, do vášho predchodcu, proste je to vaše vyjadrenie. Nuž len si pripomeňme, že na začiatku vašej vlády, ktorej ste boli súčasťou, sa sľubovalo, alebo sa dala taká vízia, že táto vláda bude zapísaná v učebniciach dejepisu, čo je aj asi pravda, ale nebude zapísaná zlatými písmenami, ale čiernymi písmenami. Spomenuli ste pána ministra Kamenického, ktorý nám predkladal na finančnom výbore rôzne možnosti, ako z tohto marazmu vonku. Veď vy ste si vedomý toho, kam ste túto, túto krajinu dostali? Veď každý deň počúvame o žalostnom stave verejných financií, čo je pravda. Počúvame, aké sú ohrozenia, a toto je výsledok tej vašej pomoci, o ktorej ste sa snažili, určite ste sa úprimne snažili, ja vám to neberiem, ale výsledok je žalostný. Výsledok je žalostný, verejné financie sú na, v mínuse, nie na bode mrazu, sú hlboko v mraze, možno mínus 40 stupňov, a čo teraz? Teraz musí nastúpiť vláda, ktorá nájde spôsob, ako z tohto marazmu vonku. Nuž a toto programové vyhlásenie vlády sa venuje cieľom, ktoré majú dostať Slovensko na trajektóriu rozvoja vo všetkých svojich oblastiach. Ďakujem pekne.
Budaj, Ján, poslanec NR SR (2019-09-18):
Za prvé... (Reakcie z pléna.)
M. Hort, podpredseda NR SR: (2009-04-16):
Chcem sa spýtať navrhovateľa alebo spravodajcu – už do rozpravy nie? Nie. Už len záverečné slovo. Takže slovo má teraz pán poslanec Palko ako zástupca navrhovateľa v záverečnom slove. Samozrejme, že som uzatvoril rozpravu. Nech sa páči.
Pročko, Jozef, poslanec NR SR (2023-11-15):
Ďakujem. Ľubo, spomínal si nahrávky, ktoré Fico zmanipuloval, ktoré Fico, on je v tomto odborník naozaj, použil spôsobom, že čestní policajti boli perzekvovaní, tak ja chcem len nadviazať na teba a nahrávky, ktoré sme počuli z poľovníckej chaty, keby tam nebol Žilinka, tak už dávno títo ľudia musia byť obvinení. Sám Fico porozprával v poľovníckej chate, že sa nemajú čoho báť, lebo im to Žilinka zariadi. A zariaďoval. Rozprával si o policajtoch, ktorých tam dosadzujú, naozaj Gašpar, Kaliňák, Kaliňák, ktorý, ktorý... Nemci povedali, že nám unies... že cez Slovensko uniesli Vietnamca, Nemci, Nemci to dokázali, ale Kaliňák tu tvrdí, že sa nič nestalo, a tento človek je minister obrany. Ale ja som hlboko presvedčený a prosím teraz všetkých čestných policajtov, lebo tých je viac ako tých, ktorých si Fico a smerohlasácka banda kúpili, tých je oveľa viac. A ja verím, že aj tu v tejto sále sedia čestní ľudia aj z Komárna a z iných, z iných miest, že nebudú s nimi kradnúť, že im budú pozerať na prsty. Hovoril si o novinároch. A ja musím povedať, že naozaj mňa to veľmi mrzí, lebo mám tam veľmi veľa priateľov medzi tými novinármi, aj dnes som urobil o tom video, naozaj že títo novinári robili Ficovi a Pellegrinimu takú službu a Fico a Pellegrini klamali a klamali, zavádzali, intrigovali a oni ich púšťali. A teraz? Počuli ste Fica? Teraz je veľký kráľ. Teraz už niektorí novinári nebudú môcť od neho dostať ani slovíčko. Toto je farizej Pic... Fico. Pico!
Danko, Andrej, predseda NR SR (2016-09-09):
Pán poslanec Jozef Viskupič.
Laššáková Jana, podpredsedníčka NR SR (2013-03-25):
Nie, tak isto nie, tak isto vás, poprosím vás.